Ultraman Orb

ialah sebuah siri TV Ultraman yang diterbitkan oleh Tsuburaya Productions dan disiarkan di TV Tokyo. Siri ini merupakan musim ke-28 dalam Siri Ultra, dibuat untuk menyambut produksi ulang tahun ke-50 dan yang pertama kali bermula pada 1966 dan bukan sebahagian daripada Ultraman Retsuden/Utraman Retsuden Baru. Sama seperti siri sebelumnya, Ultraman X, Orb juga disiarkan di Amerika Utara melalui Crunchyroll. Siri ini juga dikeluarkan di Toku pada 2 Julai 2018, dan kemudian ditambahkan ke platform penstriman pada bulan berikutnya. Di Malaysia, siri ini juga ditayangkan di Astro Ceria bermula 29 September 2017 jam 2:00 petang.

Slogan utama dalam siri ini ialah  dan .

Plot

Satu masa dahulu, Bumi berada di ambang kemusnahan selepas Raja Raksasa mendatangkan malapetaka, tetapi raksasa itu telah dimeteraikan dengan bantuan Wira Ultra.

Pada hari ini, meterai raksasa ini telah dipecahkan oleh Jugglus Juggler kerana kes serangan raksasa mula muncul di Jepun. Semasa serangan Maga-Basser, Gai melakukan kemunculan sulungnya apabila dia menyelamatkan Naomi, ketua pasukan SSP dan memulakan misinya untuk menghentikan kebangkitan Raja Buas Kejahatan sambil berlindung di pejabat SSP. Tanpa diketahui oleh yang lain, Gai diam-diam berubah menjadi Ultraman Orb, seorang adiwira cahaya yang meminjam kuasa Wira Ultra yang lalu oleh sebab kehilangan bentuk asalnya untuk melawan serangan raksasa yang sering terjadi semasa menghadapi Juggler, rakan asalnya sebelum menjadi musuh selepas perisitiwa dia tidak dipilih untuk menggunakan kuasa Orb. Di tengah-tengah siri ini, Juggler membangkitkan raksasa legenda Maga-Orochi yang melampaui kuasa Orb dalam setiap bentuknya yang ada. Melalui penggunaan kuasa-kuasa Zoffy dan Ultraman Belial sebagai Thunder Breastar, Gai/Orb berjaya mengalahkan raksasa pemusnah tetapi kesukaran untuk mengawal kuasa besarnya menyebabkan dia hampir membunuh Naomi ketika dia ditangkap oleh Galactron. Selepas belajar untuk mempercayai kekuatannya, Gai mampu untuk mengawal bentuk Thunder Breastar dan memperoleh semula bentuk asalnya yang hilang, Orb Origin.

Pada penghujung siri, ia telah didedahkan bahawa Maga-Orochi dibangkitkan semula dan bahkan berubah menjadi bentuk asalnya, Magata no Orochi. Kebangkitannya dirasakan oleh pelbagai raksasa dan makhluk asing di Bumi, dengan beberapa daripadanya sudah meninggalkan Jepun dan menyebabkan perubahan iklim yang tidak stabil. Juggler menipu VTL Squad untuk melancarkan peluru berpandu mereka yang paling kuat, yang secara tidak sengaja membantu raksasa itu dalam kebangkitannya ketika meneruskan penggunaan seluruh planet. Berikutan kekalahan Orb, Juggler mengambil kesempatan itu untuk mencetuskan kemarahan Gai dengan cuba membunuh Naomi di hadapannya tetapi gagal berbuat demikian apabila dia menuntut tanggungjawab kematiannya sendiri. Tindakan Juggler yang menyelamatkan Naomi memberikan ilham bahawa dia yang telah menyelamatkan nenek moyangnya Natasha pada tahun 1908, yang membolehkan dia ditebus di hadapan saingannya sendiri, Gai. Ketika membantu Orb dalam menghadapi Magata no Orochi, Juggler memegang raksasa dengan lama untuk Ultra boleh menggunakan kuasa pendahulunya dan memusnahkannya. Selepas pertempuran itu, Gai memutuskan untuk meneruskan perjalanannya sekali lagi sementara Juggler terselamat dari kemusnahan dan menyaksikan Gai yang berlalu pergi tidak jauh dari situ.

Episod

Produksi
Sebelum konsep siri ini, sebuah video promosi yang dibuat oleh Tsuburaya Productions dimuat naik dalam salurannya di YouTube pada 24 Januari 2016 untuk menyambut ulang tahun ke-50 dalam Siri Ultra, mengingatkan kembali pada siri pertama, Ultra Q sehingga Ultraman X. Akhir video tersebut menunjukkan latar belakang hitam dengan sepasang mata Ultraman, dengan ayat Bahasa Inggeris ditunjukkan; "What's next...?" ("Apa yang seterusnya...?"). Pada 6 Februari, Field Corporation, syarikat induk Tsuburaya Productions Co., Ltd., didedahkan dalam pembentangan kewangan pada 1 Februari bahawa siri Ultraman baru akan dimulakan pada bulan Julai. Walau bagaimanapun, laporan itu tidak mendedahkan apa-apa maklumat lain mengenai siri baru ini.

Pada 25 April 2016, akhbar Jepun Sports Hochi mengumumkan dan mendedahkan butiran kemasukan baru dalam Siri Ultra, Ultraman Orb. Kiyotaka Taguchi, yang menjadi pengarah untuk siri tahun sebelumnya, Ultraman X, sekali lagi ditetapkan menjadi pengarah, di mana Yuji Kobayashi dan Takao Nakano kembali sebagai penulis siri. Taguchi menyatakan bahawa siri ini akan mempunyai "tema perjalanan yang mulia dan kembali kepada asal seseorang, sementara masih menjadi siri Ultraman yang lawak dan menarik". Selain merayakan ulang tahun ke-50 dalam Siri Ultra, ia juga bertujuan untuk menarik para peminat siri sejak tahun-tahun yang lalu. Berita ini akhirnya diikuti oleh kemunculan Orb dalam episod 147 Ultraman Retsuden Baru dan video promosi siri ini, yang kedua-duanya dilancarkan pada 30 April 2016.

Dalam temu bual untuk majalah 2016 musim panas Uchusen, konsep "pelombong" telah lama dimajukan sejak dua Siri Ultra terakhir, Ultraman Ginga S dan Ultraman X. Konsep watak yang asal untuk Gai Kurenai, protagonis siri ini adalah berdasarkan Dan Moroboshi/Ultra Seven, protagonis dalam Siri Ultra 1967, Ultra Seven, dengan Takao Nakano termasuk motif tambahan kepada watak tersebut. Di samping itu, konsep Gai dibayangkan sebagai "Bagaimana jika?" kelainan sepatutnya Dan tidak pernah dijangka akan direkrut sebagai ahli Ultra Guard. Menurut Nakano, saingan utama Gai, Jugglus Juggler berdasarkan pada "lawan yang stereotaip yang layak kepada para pengembara". Semasa memajukan pemain utama, Taguchi meminta penyingkiran mana-mana jabatan penyelidikan dalam pasukan serangan. Sebaliknya memilih untuk mempunyai Skuad VTL, pasukan serangan siri ini, digambarkan sebagai "pegawai jalan biasa". Nama kaiju antagonis, , dicipta untuk menarik minat penonton kanak-kanak.

Musim luruh Uchusen 2016 mendedahkan wawancara dengan penulis Yuji Kobayashi dan Takao Nakano, keputusan untuk mempunyai protagonis sebagai Ultraman yang menyamar adalah untuk menentang unsur-unsur ikatan antara Ultraman dan hosti manusia yang digambarkan dalam siri tahun sebelumnya, Ultraman X. Di bawah pengawasan Taguchi, setiap episod telah ditambah dengan unsur-unsur cahaya dan kesungguhan. Idea asal di belakang SSP adalah mengikuti contoh Kogoro Akechi, watak fiksyen dari siri novel Edogawa Rampo, The Boy Detectives Club.

Pada 14 Julai, Tsuburaya mengumumkan keluaran laman web rasmi pasukan SSP yang memberi tumpuan kepada pengembaraan mereka dengan raksasa dalam siri ini, serta pertemuan mereka dengan Ultraman Orb.

Pemutus
Apabila akhbar Sports Hochi mengumumkan siri baru Ultraman Orb, Hideo Ishiguro telah didedahkan menjadi pelakon utama siri ini, sebagai protagonis utama Gai Kurenai. Menurut Hideo, beliau telah menjadi peminat Siri Ultra sejak zaman kanak-kanaknya, tetapi tidak pernah menyangka untuk memainkan peranan dalam siri itu sendiri. Tidak seperti pelakon Siri Ultra fasa Heisei baru-baru ini, Hideo sebenarnya seorang pelakon yang berpengalaman berbanding menjadi pelakon/pendatang baru.

Pelakon selebihnya dalam siri ini kemudian diumumkan oleh laman web rasmi Tsuburaya Productions pada 26 Mei 2016. Pada 9 Jun, sidang akhbar siri ini telah diadakan di Tokyo Toy Show 2016, dengan kehadiran pelakon dan penyanyi utama. Ichirou Mizuki bekerjasama dengan ahli Voyager, TAKUYA dan Chiaki Seshimo untuk melaksanakan tema pembukaan siri ini. Pada masa yang sama, laman web rasmi untuk siri ini dikemas kini dan satu lagi video promosi untuk siri ini telah dimuat naik. Semasa ucapan peringkat terakhir untuk Ultraman X The Movie: Here Comes! Our Ultraman, yang diadakan sebagai tanda pemergian pelakon Ultraman X kepada penonton mereka, Ultraman Orb muncul sebagai tetamu kehormat dan disambut oleh Kensuke Takahashi, pelakon Daichi Ozora.

Penerimaan
Dalam laporan kewangan yang dikemukakan oleh Fields Corporation, melihat figura untuk siri dalam talian menunjukkan kenaikan 89% daripada siri sebelumnya Ultraman X. Ketika episod 15, penstriman siri di seluruh dunia berjumlah 480 juta.

Ultraman Orb Chronicle
Dalam ucapan pentas untuk Ultraman Orb The Movie: I'm Borrowing the Power of Your Bonds!, pengarah Kiyotaka Taguchi mengumumkan bahawa beliau dan penulis Takao Nakano membuat . Produksi episod selanjutnya bergantung pada kejayaan filem dan meminta semua orang untuk menyokongnya.

Selepas pengeluaran , majalah tersebut memperkenalkan rancangan itu dengan lebih terperinci pada halaman 103 hingga 110 dengan nama :

Media lain

Filem dan pasukan
Ultraman Geed The Movie: Connect the Wishes! (2018): Orb/Gai dan pesaingnya, Jugglus Juggler berpasukan bersama Ultraman Zero dan pasukannya dan Geed dalam filem ini.
Ultraman R/B (2018): Ultraman Orb dengan tubuh berwarna hitam akan muncul dalam Siri Ultra baru ini.

Ultraman Fusion Fight!
Sebagai tindak balas kepada perdana siri ini, permainan arked Data Carddass yang dipanggil  telah dilancarkan pada 31 Julai 2016. Permainan ini berdasarkan kebolehan Fusion Up Ultraman Orb, yang memerlukan pemain untuk memasukkan dua Kad Gabungan Ultra untuk membuat satu bentuk gabungan untuk Orb, sama ada dalam siri atau eksklusif dalam permainan. Sewajarnya, terdapat 56 kad yang wujud.

Ultraman Orb: The Chronicle
 ialah sebuah siri biografi untuk Ultraman Orb yang disiarkan bermula 6 Januari 2018 sehingga 30 Jun 2018.

Pelakon
/: 
: 
: 
: 
: 
: 
: 
Suara Orb Ring:

Pelakon undangan
: 
: 
Bapa Jetta Hayami (9): 
: 
: 
: 
: 
: .

Lagu
Tema Pembukaan

Lirik & Komposisi: 
Penyusunan: Toshihiko Takamizawa bersama 
Artis:  bersama 
Episod: 1-13 (Ayat 1), 14-24 (Ayat 2)
Dalam Retrospektif Khas dan episod akhir, lagu ini dimainkan sebagai tema akhir.

Tema Penutup
"Shine Your ORB"
Lirik: TAKERU dan Chiaki Seshimo
Komposisi & Penyusunan: 
Artis: Voyager bersama Gai Kurenai (Hideo Ishiguro) & SSP (Miyabi Matsuura, Naoto Takahashi dan Hiroaki Nerio)
Episod: 1-13 (Ayat 1), 14-24 (Ayat 2)

Nota

Rujukan
Bibliografi

Sumber

Lihat juga
Siri Ultra

Pautan luar
Ultraman Orb di Tsuburaya Productions 
Ultraman Orb di TV Tokyo 
Ultraman Fusion Fight! 
Ultraman Orb di Bandai 
Laman web rasmi SSP (Something Search People) 

Siri Ultra